### Beslutningstema

Det skal i denne sag besluttes, om det justerede VE-projekt #16 (VE2023) kan godkendes til videre planlægning efter endt idéhøring.

### Historik

Projekt #16 indgik i anden ansøgningsrunde (VE2023) med ansøgningsfrist i december 2022. Herefter blev projektet prioriteret til planlægning på kommunalbestyrelsens møde i maj 2023.

Der har i august 2023 været afholdt idéhøring, jf. Planloven, for alle de projekter, der blev prioriteret i anden ansøgningsrunde. Her indgav Forsvarsministeriets Ejendomsstyrelse (FES) et høringssvar, der gjorde opmærksom på, at projektet er omfattet af højderestriktioner i forbindelse med den lokale flyvestation i [adresse] (500 fod), svarende til 150 meter over terræn. Bygherre har derefter foretaget en tilretning af projektet for at imødekomme kravene i høringssvaret fra FES.

Kommunalbestyrelsen besluttede den 30. maj 2024 at godkende ændringerne i projektet, og at der skulle afholdes en ny idéhøring af projektet.

Idéhøringen blev afviklet i perioden 3. juni 2024 - 17. juni 2024.

Den 12. juli 2024 modtog Tønder Kommune dog en henvendelse fra FES med ønske om, at høringsfristen for projektet blev forlænget. Tønder Kommune imødekom styrelsens ønske og forlængede fristen til den 31. august 2024.

Den 29. august 2024 modtog Tønder Kommune høringssvar fra FES om, der er igangsat et tværministerielt arbejde for at afklare, om der skal fastlægges nye flyvekorridorer mellem [adresse]. Sagsbehandlingen har således været sat i bero frem til starten af marts 2025.

### Sagsfremstilling

Idéhøringen for projekt #16 (VE2023), [adresse], blev afviklet i perioden 3. juni 2024 til og med 17. juni 2024.

Formålet med idéhøringen er at indkalde idéer og forslag, inden den egentlige planlægning kan sættes i gang.  Alle skal have mulighed for at fremkomme med deres idéer og forslag til de berørte arealers anvendelse.

Under den oprindelige idéhøring modtog kommunen 9 høringssvar. Derudover modtog kommunen et ønske om fristforlængelse fra FES, som blev imødekommet. Det efterfølgende tværministerielle arbejde har afstedkommet en ny flyvekorridor for forsvaret, men dette påvirker ikke projektet yderligere, hvorfor den afsluttende politiske behandling af idéhøringen nu kan foretages.

Af de i alt 10 høringssvar er der fire fra myndigheder og seks bemærkninger fra borgere.

En af de seks bemærkningerne omhandler den private lokalplanlagte lufthavn syd for AKD, hvor samspillet mellem placeringen, højde på vindmøller og indflyvningen til lufthavnen skal vurderes nærmere. Forvaltningen indstiller, at ejeren inddrages i den videre planlægning. Herudover er der både forslag til og ønske om en alternativ placering, protest over placeringen og miljøspørgsmål.

Steve Laursen er fra henholdsvis [adresse] og Sønderjyllands Politi, Ribe Stift, Forsvaret og Vejdirektoratet. Vejdirektoratet redegør for afstandskrav, byggelinje og adgangsbegrænsning for statsveje, mens stiftet og politiet ikke har bemærkninger til idéhøringen. Forsvarets ønske om udskydelse af frist og det efterfølgende arbejde med flyvekorridorerne har ikke medført behov for yderligere ændringer af projektet.

Høringssvarene er vedhæftet sammen med forvaltningens bemærkninger til disse. Forvaltningen vurderer overordnet ikke, at der i idéhøringsfasen er indkommet nye oplysninger, der hindrer en videre planlægning af projekt #16 (VE2023), [adresse].

**Forholdet til anden planlægning og strategi**
Opstillingen af vindmøller understøtter de vedtagne klimahandlespor i "Vores Klimahandleplan" og kommunens arbejde med implementering heraf. Ligeledes fremmer det samfundsøkonomisk og miljøvenlig anvendelse af energi til bygningers opvarmning, jf. Tønder Kommuneplan 2017-2029.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at de modtagne bemærkninger indgår i den videre sagsbehandling,

at planlægningen for projektet godkendes til at kunne fortsætte, og

at sagen videresendes til behandling i Økonomiudvalget og Kommunalbestyrelsen.

**Beslutning Klima-, Vækst- og Udviklingsudvalget, 5. maj 2025 pkt. 6:**

Indstillingen anbefales.

**Beslutning i Økonomiudvalget den 22. maj 2025, pkt. 15:**

Indstillingen anbefales.

Peter Svendsen kan ikke følge indstillingen.

Benny Eriksen deltog ikke i mødet.

### Beslutning

Indstillingen godkendt.

Lea Jeppesen (løsgænger) og Peter Svendsen (O) kan ikke følge indstillingen.